CELEX: 32011D1203(01)
Language: bg
Date: 2011-12-02 00:00:00
Title: Решение за изпълнение на Комисията от 2 декември 2011 година за изменение на Решение 2011/C 69/01 на Комисията за приемане на решение за финансиране за 2011 г. в рамките на втората програма за действие на Общността в областта на здравето (2008—2013 г.) и относно критериите за подбор, отпускане и други критерии за финансирането на действия по тази програма

3.12.2011   
            
            
               BG
            
            
               Официален вестник на Европейския съюз
            
            
               C 353/8
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 2 декември 2011 година
   за изменение на Решение 2011/C 69/01 на Комисията за приемане на решение за финансиране за 2011 г. в рамките на втората програма за действие на Общността в областта на здравето (2008—2013 г.) и относно критериите за подбор, отпускане и други критерии за финансирането на действия по тази програма
   2011/C 353/08
   ЕВРОПЕЙСКАТА КОМИСИЯ,
   като взе предвид Договора за Европейския съюз и Договора за функционирането на Европейския съюз,
   като взе предвид Решение № 1350/2007/ЕО на Европейския парламент и на Съвета от 23 октомври 2007 г. за създаване на втора програма за действие на Общността в областта на здравето (2008—2013 г.) (1), и по-специално член 8, параграф 1 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2) (наричан по-долу „Финансовия регламент“), и по-специално член 75 от него,
   като взе предвид Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (3) (наричани по-долу „правилата за прилагане“), и по-специално член 90 от него,
   като взе предвид Решение 2004/858/ЕО на Комисията от 15 декември 2004 г. за създаване на изпълнителна агенция, наречена „Изпълнителна агенция по програмата за обществено здравеопазване“, за управление на дейността на Общността в областта на общественото здравеопазване, по реда на Регламент (ЕО) № 58/2003 на Съвета (4), и по-специално член 6 от него,
   като има предвид, че:
   
               (1)
            
            
               На 22 февруари 2011 г. беше прието Решение 2011/C 69/01 на Комисията (5).
            
         
               (2)
            
            
               Известен брой първоначално планирани покани за подаване на оферти генерираха спестявания или не дадоха резултат и няма да бъдат осъществени през 2011 г. Поради това е необходимо да се внесат промени в разпределението на бюджета между различните механизми за финансиране, посочени в точка 2 на приложение I към Решение 2011/С-69/01, за да се даде възможност за финансиране на повече безвъзмездни средства за изпълнение на проекти.
            
         
               (3)
            
            
               Промените в бюджета, първоначално отпуснат за конкретните действия, превишават посочените в член 5, от Решение 2011/C 69/01 20 % и поради това представляват съществена промяна на приетото решение за финансиране, която налага това решение да бъде изменено. За различните финансови механизми следва да се прилага финансова гъвкавост от 20 %.
            
         
               (4)
            
            
               Настоящото решение представлява също и решение за финансиране на конференцията, организирана от председателството на ЕС, която ще се проведе през първата половина на 2012 г. по време на датското председателство, упомената в приложение I, точка 2.4.1 от Решение 2011/C 69/01.
            
         
               (5)
            
            
               Решение 2011/С 69/01 на Комисията следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Комитета по член 10 от решението за програмата,
            
         ПРИЕ НАСТОЯЩОТО РЕШЕНИЕ:
   Член единствен
   Решение 2011/C 69/01 на Комисията се изменя, както следва:
   
               1.
            
            
               В член 5 първият параграф се заменя със следното:
               Натрупаните изменения на отпуснатите за конкретните финансови механизми, предвидени в приложение I, средства, които не превишават 20 % от максималното разрешено с настоящото решение финансово участие за всеки бюджетен ред, не се считат за съществени, при условие че не оказват значително въздействие по отношение на същността и целите на работния план. Това може да включва увеличение на максималния размер на финансовото участие, разрешен с настоящото решение, с до 20 %.
            
         
               2.
            
            
               Приложение I към Решение 2011/C 69/01 се изменя, както следва:
               
                           а)
                        
                        
                           В точка 1.2. Ресурси, четвъртата алинея се заменя със следното:
                           Сумите, посочени в следващите глави, са индикативни. В съответствие с член 90, параграф 4 от Правилата за прилагане, са възможни несъществени вариации за сумата, разпределена за всеки финансов механизъм.
                        
                     
                           б)
                        
                        
                           В точка 2.1. Безвъзмездни средства за изпълнение на проекти, първото изречение на първата алинея се заменя със следното:
                           Общият индикативен размер на сумата за безвъзмездни средства за изпълнение на проекти възлиза на 7 050 000 EUR.
                        
                     
                           в)
                        
                        
                           В точка 2.4.1. Конференции, организирани от председателството на ЕС — de jure монополно положение, петата алинея се заменя със следното:
                           Конференциите, организирани от председателството на ЕС, които следва да бъдат финансирани по настоящия работен план, са: „European Brain Policy Forum; Ageing, Stroke and Alzheimer — finding innovative solutions“, който ще се състои през ноември 2011 г. по време на полското председателство, и „Конференция на ЕС на високо равнище по електронното здравеопазване“, която ще се проведе през май 2012 г. по време на датското председателство.
                        
                     
                           г)
                        
                        
                           В точка 2.6. Обществени поръчки, първата алинея се заменя със следното:
                           Общият индикативен размер на сумата за финансиране на обществени поръчки възлиза на 15 353 028 EUR.
                        
                     
                           д)
                        
                        
                           В точка 3.2.1.1. Намаляване на неравнопоставеността в здравеопазването: изготвяне на планове за действие и проекти по структурните фондове, текстът „безвъзмездни средства за изпълнение на проект“ в скоби след третата алинея се заменя с „безвъзмездни средства за изпълнение на проекти“.
                        
                     
         
      Съставено в Брюксел на 2 декември 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 301, 20.11.2007 г., стр. 3.
   
      (2)  ОВ L 248, 16.9.2002 г., стр. 1.
   
      (3)  ОВ L 357, 31.12.2002 г., стр. 1.
   
      (4)  ОВ L 369, 16.12.2004 г., стр. 73.
   
      (5)  http://ec.europa.eu/health/programme/docs/wp2011_en.pdf